**Zdravje v vrtcu** 

Projekt je podprt s strani Nacionalnega inštituta za javno zdrave (NIJZ) in je usmerjen v vse ciljne skupine v vrtcu (otroci, starši in zaposleni). Z vsebinami želimo spodbuditi, da bi se vsakodnevno odločali za zdrav način življenja na vseh področjih, ki vplivajo na kvaliteto življenja. Sem sodi spodbujanje gibanja, uživanje zdrave hrane, razvijanje zdravih medsebojnih odnosov, preprečevanje izgorevanja na delovnem mestu, preventivni ukrepi za zdravje zob in vzgoja za zdravje.

 Program promovira zdravje ter usmerja izvajanje aktivnosti za ohranjanje in krepitev zdravja  v vrtčevskem okolju in izven tega. V okviru programa so organizirana tudi izobraževanja za vzgojitelje, ki nudijo strokovno podprte vsebine povezane z zdravjem. Izpostavljeni so predvsem dobro počutje, ustvarjalnost, izmenjava dobrih praks in sodelovanje s strokovnjaki NIJZ.

Cilji projekta:

- Spoznavanje, da nam uživanje različne zdrave hrane, telesne vaje in počitek pomagajo ohranjati zdravje.

- Razvijanje pozitivnih navad, ki vplivajo na zdravje.

- Ozaveščanje o dejavnikih tveganja (higiena).

- Promocija zdravega načina življenja.

Preberite si:

* Nalezljive bolezni od A - Ž

<https://www.nijz.si/sl/podrocja-dela/nalezljive-bolezni/nalezljive-bolezni-od-a-do-z-nalezljive-bolezni-po-skupinah>

* Vključitev otroka v vrtec po preboleli nalezljivi bolezni

<https://www.nijz.si/sl/vkljucitev-otroka-v-vrtec-solo-po-preboleli-nalezljivi-bolezni-ali-okuzbi-smernice>

Lidija Vučko, koordinatorka projekta